
Mars hath his wille, his knight hath his boone,

And by royn heed thou schalt be esed soone/*

The trompes with the lowcle mynstralcy,

The herawdes,, that ful lowde yolle and cry,

Been in here joye for daun Arcyte,

But herkneth me, and stynteth but a lite,

Which a miracle ther bifel anoon.

This Arcyte fersly hath don his helm adoun,

And on his courser for to schewe his face,

He priked endlange in the large place,               1820

Lokyng upward upon his Emelye ;

And sche agayn him cast a frendly yghe,

(For wommeii, as for to speke m couiune,

Thay folwe alle the favour of fortune)

And was alle his in cheer,, and in his hcrte.

Out of the ground a fyr infernal sterU*,

From Pluto send., at the request of Sat urine,

For which his hors for feere gait to turne,

And leep asycfye, and foundred as he Icep ;

And or that Arcyte may take keep,                     1830

He pight him on the pom el of his heed,

That in that place he lay as he were deed,

His brest to-broken with his sadd bowe,

As blak he lay as eny col or crowe,

So was the blood y-ronne in his face.

Anon he was y-born out of the place

With herte sore., to Theseus paleys.

Tho was he corven out of his barneys,

And in a bed y-brought ful fair and blyve,

For yit he was iu memory and on ly ve,                i B40

And alway cryeng after Emelye.

Duk Theseus,, and al his companye,

Is comen bom to Athene* his cite,

With alle blys and gret solempnittv

Al be it that this a venture was falle,

He nolde nought discomforten hem alle.

Men seyde eek, that Arcita scbuldc nought dye,

He schal be helyd of his maladye,

And of another thing they were as fayn*

That of hem alle ther was noon y-slayn,              1850

Al were they sore hurt, and namely oon,

That with a spore was thirled his brent boon,

To other woundes, and to-broken arnies3

Some hadde salve, and some hadde ehaxmes*

Fenqacyes of herbes, and eek save

They dronken> for they wolde here lyves have